पिछली कतिपय कडि़यों में हम शंकर द्वारा रचित अनेक आध्यात्मिक, दार्शनिक ग्रंथों की चर्चा करते आ रहे हैं। अगर गौर करें तो उनका समस्त दर्शन उपनिषदों में निष्पादित ‘वेदान्त’ के सिद्धान्त पर आधारित कहा जा सकता है। वेदान्त के मायने हैं- ‘वेदों का अन्त’। संक्षेप में कहा जाये तो इसका सार है- ‘ईश्वर (ब्रह्म) व आत्मा एक हैं।’ शंकर ने ब्रह्मसूत्र के भाष्य में इसे और भी अच्छे से प्रतिपादित किया है।